És un servei d'orientació i acompanyament integral a les famílies per millorar-ne el benestar personal, familiar i social.
El servei està enfocat des d'una perspectiva preventiva: detecta i reforça les capacitats i fortaleses de les famílies per afavorir relacions familiars saludables i enfortir les habilitats parentals.
El SOAF és un servei de caràcter universal dirigit a totes les famílies.
Recursos, serveis i experiències en criança (parentalitat) positiva que, amb caràcter transversal i preventiu, puguin oferir a totes les famílies suport i acompanyament en la seva tasca educativa i puguin, alhora, prevenir les situacions de risc social i vulnerabilitat.
Treballa en l'atenció a les persones, en el desenvolupament de la infància i la família, en la promoció de l'autonomia de les persones, en la igualtat de gènere, en l'erradicació de la violència i en la inclusió social i laboral dels col·lectius més vulnerables o en risc d'exclusió.
Disposa d'un punt d'assessorament i informació familiar (PAIF) ―que proporciona un espai i un temps que afavoreixen la comunicació i la convivència entre els membres d'una família que, per alguna causa, passen per moments delicats― i d'un servei d'intervenció i acompanyament en teràpia familiar.
Treballa per millorar el benestar i la salut de les persones, especialment de les que es troben en una situació de dificultat, crisi, violència o desigualtat.
A través de l'atenció psicosocial a dones, homes, infants i adolescents, vol promoure la millora de les relacions afectives i familiars, el rebuig a la violència i uns estils de vida saludables i igualitaris.
Disposa d'un programa de suport a la maternitat i la paternitat en situacions de separació conflictiva.
La seva finalitat és oferir solucions operatives que ajudin a millorar la salut i la qualitat de vida de les famílies en conjunt i de cadascun dels seus membres, especialment la dels més dèbils.
Promou l'autocura en família, les xarxes d'ajuda mútua i projectes relacionats amb el suport a la millora de la qualitat de vida de les dones i les seves famílies.
En concret, té programes de suport jurídic, d'orientació psicosocial i de l'àmbit de l'atenció a la maternitat en risc.
Disposa, també, de grups de suport a mares adolescents i joves.
Intervenció psicoterapèutica per a joves, adults i famílies que necessiten acompanyament emocional individual o familiar.
Servei integrat per professionals especialistes de la psicologia, la psicoanàlisi i la psiquiatria, que atenen coordinadament les demandes relatives a diferents conflictes i trastorns mitjançant consultes d'avaluació, processos psicoterapèutics i tractaments especialitzats dirigits a adults, joves i nens.
Disposen d'un servei d'atenció i orientació a les famílies amb infants.
Ofereix espais segurs perquè, mitjançant el suport professional, nens, nenes i joves puguin mantenir i recuperar la relació amb les seves famílies.
També ofereix espais d'acompanyament terapèutic perquè les famílies puguin resoldre situacions inesperades i gestionar crisis de creixement.
Tot plegat inclou una acció preventiva i de proximitat mitjançant la qual els nens i les nenes i les seves famílies reben un acompanyament socioeducatiu i un suport a les capacitats parentals.
Ofereix atenció psicoterapèutica i social especialitzada a les famílies, especialment per a les que es troben en situacions de crisi.
Disposa de serveis d'atenció directa a les famílies i intervencions individuals i de grup, en coordinació i col·laboració permanent amb serveis socials, sanitaris, psicològics i educatius.
Ofereix xerrades i conferències, a més de formació i supervisió per a equips professionals de l'àmbit educatiu, social i terapèutic.
Reforça el vincle entre mares, pares i fills.
Atén psicosocialment tant els infants com les seves famílies.
Ofereix acompanyament psicoterapèutic que dona respostes a les dificultats i a les problemàtiques relacionades amb la salut mental i emocional dins d'un marc de referència biopsicosocial, amb una mirada sistèmica i comunitària.
Promociona el benestar d'infants, joves, adolescents i les seves famílies mitjançant un acompanyament professional universal, preventiu, sensible als cicles vitals i a les diversitats que presenten les famílies.
És un servei preventiu que potencia l'exercici d'una criança positiva dels pares i de les mares.
Es plantegen intervencions individuals i en grup amb famílies, basades en els valors de la convivència, la participació, el coneixement mutu i el respecte a la diferència.
Acompanya i orienta les famílies de manera integral per millorar el benestar personal i familiar donant-los suport i acompanyament segons les seves necessitats vitals.
Espai de suport a pares i mares amb infants d'edats entre els 0 i els 3 anys.
Espai obert per a pares i mares amb fills adolescents per compartir inquietuds, dubtes, preocupacions i encerts sobre l'educació en aquesta etapa.
Servei que dona suport a situacions emocionals crítiques fruit de la precarietat de llarga durada de persones ateses pel servei d'atenció social, amb professionals terapeutes.